Τιεμουέ Μπακαγιοκό

Ο **Τιεμουέ Μπακαγιοκό** (γαλλικά: *Tiémoué Bakayoko*, γενν. 17 Αυγούστου 1994) είναι Γάλλος, με καταγωγή από την Ακτή Ελεφαντοστού, επαγγελματίας ποδοσφαιριστής, ο οποίος αγωνίζεται ως αμυντικός μέσος για τον ΠΑΟΚ.

Ο Μπακαγιοκό εντάχθηκε στην ακαδημία νέων της Σταντ Ρενναί ΦΚ σε ηλικία 13 ετών. Στα 14 του, απορρίφθηκε από την ακαδημία της ΙΝΦ Κλαιρφοντέν. Η ανδρική καριέρα του ξεκίνησε στη Ρενναί, όπου έκανε 24 εμφανίσεις πριν μετακομίσει στην ΑΣ Μονακό το 2014 για 8 εκατομμύρια ευρώ. Στις δύο πρώτες σεζόν του στο σύλλογο, ο Μπακαγιοκό έκανε 31 εμφανίσεις στην Λιγκ 1, αλλά ήταν βασικός στη σεζόν 2016-17, συμβάλλοντας στην κατάκτηση του πρωταθλήματος της Λιγκ 1 από τη Μονακό και επίσης ονομάστηκε στην Κορυφαία Ομάδα του ΟΥΕΦΑ Τσάμπιονς Λιγκ 2016–17. Το 2017, εντάχθηκε στην Τσέλσι για 40 εκατομμύρια λίρες, αλλά μετά από μια κακή πρώτη σεζόν με το σύλλογο, αγωνιζόταν ως δανεικός σε όλες τις μελλοντικές σεζόν. Ο Μπακαγιοκό τελικά αποδεσμεύθηκε από την Τσέλσι το 2023 και υπέγραψε για την ΦΚ Λοριάν αργότερα εκείνο το έτος. Το καλοκαίρι του 2024, εντάχθηκε στον ΠΑΟΚ.

Ο Μπακαγιοκό έκανε την πρώτη και μοναδική εμφάνιση του για την Εθνική Γαλλίας τον Μάρτιο του 2017.

## Σταδιοδρομία σε συλλόγους
### Ρενναί
Ο Μπακαγιοκό έκανε το ντεμπούτο του στη Λιγκ 1 στις 24 Αυγούστου 2013, στη εκτός έδρας νίκη της Ρενναί επί της Εβιαν ΤΓ με 2-1.

### Μονακό
[μικρογραφία|Ο Μπακαγιοκό με τη [ΑΣ Μονακό|Μονακό το 2014.]]
Ο Μπακαγιοκό εντάχθηκε στην ΑΣ Μονακό τον Ιούλιο του 2014 για 7 εκατομμύρια λίρες και έκανε το ντεμπούτο του για την ομάδα στις 10 Αυγούστου 2014, σε αγώνα εναντίον της Λοριάν, για τη Λιγκ 1.

### Τσέλσι
Στις 15 Ιουλίου 2017, ο Μπακαγιοκό υπέγραψε πενταετές συμβόλαιο με την Τσέλσι, με κόστος μεταγραφής αξίας 40 εκατομμυρίων λιρών, καθιστώντας την δεύτερη πιο ακριβή μεταγραφή του συλλόγου εκείνη την εποχή, μετά τον Φερνάντο Τόρες. Έκανε το ντεμπούτο του στην εκτός έδρας νίκη με 2-1 επί της Τότεναμ Χότσπερ στις 20 Αυγούστου 2017, για την Πρέμιερ Λιγκ.

Ο Μπακαγιοκό απέτυχε να εντυπωσιάσει στην πρώτη του σεζόν. Δέχτηκε κριτική για τις επιδόσεις του από τους οπαδούς και τους ειδικούς, για τα παιχνίδια τόσο εναντίον της Γουότφορντ ΦΚ, όπου αποβλήθηκε μετά από μόλις 30 λεπτά όσο και στην ήττα με 3-0 από τη Νιούκασλ Γιουνάιτεντ την τελευταία αγωνιστική της σεζόν, που χαρακτηρίστηκαν ως δύο από τους χειρότερους αγώνες του.

#### Δανεισμοί
Στις 14 Αυγούστου 2018, ο Μπακαγιοκό εντάχθηκε με μονοετή δανεισμό στην Μίλαν, με κόστος 5 εκατομμυρίων ευρώ, με την επιλογή να γίνει η μετακίνηση μόνιμη για 35 εκατομμύρια ευρώ.

Στις 31 Αυγούστου 2019, ο Μπακαγιοκό εντάχθηκε με δανεισμό στη Μονακό μέχρι το τέλος της σεζόν 2019-20, με την επιλογή να γίνει η μετακίνηση μόνιμη για 42,5 εκατ. ευρώ.

Στις 6 Οκτωβρίου 2020, ο Μπακαγιοκό επέστρεψε εντάχθηκε με μονοετή δανεισμό στη Νάπολι. Θα έπαιζε ξανά υπό τις οδηγίες του Τζενάρο Γκατούζο, τον τωρινό προπονητή του συλλόγου, τον οποίο είχε στη θητεία του στη Μίλαν τη σεζόν 2018-19. Έκανε το ντεμπούτο του για το σύλλογο στις 17 Οκτωβρίου 2020, σε μία εντός έδρας νίκη με 4-1 επί της Αταλάντα.

Στις 30 Αυγούστου 2021, ο Μπακαγιοκό επέστρεψε στη Μίλαν με δανεισμό δύο ετών έως το 2023, με επιλογή αγοράς.

Στις 16 Ιουνίου 2023, η Τσέλσι επιβεβαίωσε ότι ο Μπακαγιοκό θα φύγει ως ελεύθερος μετά το τέλος της σεζόν.

### Λοριάν
Στις 31 Αυγούστου 2023, ο Μπακαγιοκό εντάχθηκε στη Λοριάν με ελεύθερη μεταγραφή. Στις 11 Φεβρουαρίου 2024, σημείωσε το πρώτο του γκολ για το σύλλογο, στη νίκη με 2-0 εναντίον της Σταντ ντε Ρενς.

### ΠΑΟΚ
Στις 31 Αυγούστου 2024, ο Μπακαγιοκό υπέγραψε συμβόλαιο ενός έτους, με επιλογή για δεύτερο έτος, με τον ΠΑΟΚ.

## Εθνική ομάδα
Ο Μπακαγιοκό αγωνίστηκε με τις «μικρές» εθνικές Γαλλίας Κ16, Κ17, Κ18, Κ20 και Κ21. Ήταν φιναλίστ στο Φεστιβάλ Ποδοσφαίρου της Τουλόν του 2014.

Ο Μπακαγιοκό κλήθηκε για πρώτη φορά στην Εθνική Γαλλίας για τους αγώνες εναντίον του Λουξεμβούργου και της Ισπανίας τον Μάρτιο του 2017, μετά την αποχώρηση του Πολ Πογκμπά λόγω τραυματισμού. Έκανε το ντεμπούτο του στις 28 Μαρτίου 2017 εναντίον της τελευταίας, αντικαθιστώντας τον Αντριάν Ραμπιό στο ημίχρονο της τελικής εντός έδρας ήττας με 2-0.

Τον προσέγγισε η Εθνική Ακτής Ελεφαντοστούς πριν επιλέξει τη Γαλλία το 2017. Με μόνο μία συμμετοχή για τη Γαλλία σε φιλικό αγώνα, παραμένει επιλέξιμος για αλλαγή επιλεξιμότητας.

## Διακρίσεις
**Μονακό**

* Λιγκ 1: 2016-17

**Τσέλσι**

* Κύπελλο Αγγλίας: 2017-18

**Μίλαν**

* Σέριε Α: 2021-22

**Ατομικές**

* Ομάδα της Χρονιάς του ΟΥΕΦΑ Τσάμπιονς Λιγκ: 2016-17

## Παραπομπές


Κατηγορία:Γάλλοι ποδοσφαιριστές
Κατηγορία:Ιβοριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Πολιτογραφημένοι πολίτες της Γαλλίας
Κατηγορία:Γάλλοι με καταγωγή από την Ακτή Ελεφαντοστού
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα